# Kanalite mikser

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

DigiKami kanalite mikseri plugin võimaldab värvikanaleid ümber segada ehk miksida, et parandada või muuta foto värvitoone.

KDE
Digikam

# Sissejuhatus

Kanalite mikser on veel üks võimas pildi tonaalsuse korrigeerimise tööriist. Selle saab käivitada pildiredaktoris menüükäsuga Parandus Värvid Kanalite mikser.

## Plugina kasutamine

### Kanalite mikseri dialoog

Kanalite liitkastis saab valida ja lasta näidata värvi või intensiivsuse väärtuse histogrammi. See annab esimese vihje, kuidas kanaleid nende jaotust ja amplituudi muutes korrigeerida. Dialoogi vasakpoolses osas näeb nii originaalpilti kui ka kõige ettevõetu tulemuse eelvaatlust.

Sihtfoto eelvaatluse alal paikneb punane marker. Kui viia see pildi mõne tsooni kohale, näidatakse histogrammil püstriba, mis osutab valitud kanali värvitaseme väärtusele.

Paremal all olevate liuguritega Punane, Roheline ja Sinine saab kanalite miksimisega praktiliselt tegelda. Kui märkida ära Helenduse säilitamine, säilitatakse sõltumata värvikomponentidega ettevõetud muudatustest pildi üldine helendus. See on eriti kasulik juhul, kui märkida ära ka Ühevärviline, sest kanalite mikser on tõeliselt võimas vahend sinu fotodel musta ja valge vahetamiseks. Mustvalgete portreede korral tasuks proovida kahandada rohelist kanalit.

Eriti ühevärvilise miksimise korral tekitab ühe värvikanali kahandamine vahel märkimisväärselt müra, mille allikaks on tegelikult värvusmüra. Värvusmüra tähendab seda, et pisikesed müraelemendid ei ole mitte kõigil värvikanalitel ühes ja samas kohas, vaid igal kanalil erinevates kohtades. Sellisel juhul tuleks ühevärvilise teisenduse korral kõigepealt kahandada värvusmüra.

Nupud Salvesta kui ja Laadi teevad just seda, mida nad ütlevad. Mis tahes mikseriseadistusi saab salvestada tekstifaili ja tekstifailist saab salvestusi ka laadida. Failivorminguna kasutatakse GIMP-i kanalite mikseri seadistustefaili vormingut.

Ülesärituse indikaator liidab värvi, kui pikslis on enam kui üks kanal ülesäritusega, ning sa näed kombineeritud värvi kanali kõveral. Seda rakendatakse ainult sihtpildi eelvaatluse alal ning see ei mõjuta kuidagi lõplikku renderdamist.

Lähtesta kõik taastab kõik kanalite mikseri seadistused nende vaikeväärtustele.

## Plugin tegevuses

Siin on näha foto värvitooni kohendamine sinisel kanalil. Helenduse säilitamine on sisse lülitatud. Originaalpilt on (1), korrigeeritud pilt (2).

### Kanalite mikser tegevuses