# Restaurering af fotografi

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

cimglogo

Digikam pluginnet Restaurering af fotografi er definitivt et af de mest avancerede værktøjer til at reducere artefakter i fotografier.

KDE
Digikam

# Indledning

Dette fantastiske restaureringsfilter er en nyudvikling som tilbyder muligheder uden modstykke blandt offentligt tilgængelige værktøj for at fjerne mængdevis af uønskede ting fra dine billeder. Det er vel adapteret til at håndtere dårlige billeder som lider af Gaussisk støj, filmkorn, ridser eller komprimeringsartefakter og lokale forværringer som man ofte støder på i digitale billeder (originale eller digitaliserede). Udjævningen sker langs krumninger i billederne, og bevarer på den måde meningsfuldt indhold, meget på lignende måde som det menneskelige øje ville gøre det.

Samme algoritme kan bruges til farvelægning og strukturerstatning, som dækkes af et andet plugin (Fyld ud i fotografi). Restaureringsalgoritmen er udviklet af IMAGE-gruppen i GREC CNRS laboratorium i Caen, Frankrig, og er en del af CImg-projektet.

## Brug af pluginnet

### Dialogen Restaurering af fotografi

Pluginnet levereres med flere forudindstillinger som startpunkter og for at forenkle restaurering. Tilgængelige forudindstillinger listes nedenfor:

- Ingen: Bruge de almindeligste standardfilterindstillinger, som ikke er optimerede for noget bestemt formål.

- Reducér uniform støj: Optimale indstillinger for billedstøj forårsaget af sensorer.

- Reducér JPEG-artefakter: JPEG-komprimering er ikke perfekt, og for visse typer af billeder er den langt fra perfekt. Som en komprimeringsalgoritme med tab, er der visse "artefakter", små defekter som vises i det afkodede billede. Denne indstilling har som mål at korrigere dette problem.

- Reducér mønster: Optimeret til at fjerne artefakter fra billedindlæsning, digitalisering eller moiré-mønster.

Hvis du vil indstille filterparametre til finere justering, så brug fanebladene Udjævning og Avancerede indstillinger:

### Udjævningsindstillinger for restaurering af fotografi

- Detaljebevarende p [0, 100]: Dette kontrollerer bevarelse af krumninger (udtryk). En lav værdi tvinger en lige udjævning frem over hele billedet, mens større værdier i første omgang udjævner ligedannede områder og lader detaljerne være skarpere. Værdien 0,9 bevarer detaljer godt nok så ingen forøgelse af skarpheden kræves bagefter. Bemærk at Detaljebevaring nødvendigvis altid er dårligere end Anisotropi.

- Anisotropi alfa [0, 100]: En lav værdi udjævner lige meget i alle retninger, mens en værdi nær 1 kun udjævner i en retning. Hvis du har filmkorn eller CCD-lignende støj, giver en høj værdi et bølgelignende mønster, mens JPEG-artefakter er passende for værdier nær 1.

- Udjævning [0, 500]: Denne indstilling angiver maksimal udjævningsfaktor i alt (når p definerer den relative udjævning). Indstil det ifølge støjniveauet.

- Regularitet [0, 100]: Denne parameter gælder større strukturer. Jo større værdien er, desto mere regelmæssig bliver udjævningen i alt. Dette er nødvendigt når der er meget støj, eftersom det så er svært at estimere geometrien. Hvis du også vil opnå en 'van Gogh' turbulenseffekt, anbefales indstillinger større end 3.

- Filtreringsiterationer: Antal gange som udviskningsalgoritmen udføres. Oftest er 1 til 2 tilstrækkeligt.

Avancerede indstillinger:

### Avancerede indstillinger for restaurering af fotografi

- Vinkelskridt da [5, 90]: Vinkelintegrering af anisotropifaktoren a. Hvis alfa vælges lille, skal da også vælges lille. Men vær klar over at små vinkler giver lange beregningstider. Vælg den så stor som du kan acceptere.

- Integreringsskridt [0.1, 10]: Skridtbredde for rumlig integrering udtrykt i billedpunkter. Bør forblive mindre end 1 (delbilledpunktsudjævning) og må aldrig være mere end 2.

- Brug lineær interpolation: Gevinsten i kvalitet hvis du markerer dette er kun marginal, og du taber en faktor to i hastighed. Det anbefales at lade det være slået fra.

Knapperne Gem som og Indlæs bruges til at gøre netop det. Alle filterindstillinger for at restaurere et fotografi som du har indstillet kan gemmes i filsystemet i en tekstfil og senere indlæses.

Restaurering af et fotografi er (sammenlignelsevis) meget hurtigt med tanke på hvad det gør, med det kan tage lang tid at udføre, og forårsage høg processorlast. Du kan altid afbryde en effekt ved at tryka på knappen Afbryd under uppritning af forhåndsvisningen.

## Plugin i aktion

Nedenfor ser du restaureringstypen Reducér ensformig støj udført på et sorthvidt fotografi taget med kameraet Minolta™ 700Si og Ilford™ HP-5 film indstillet på ISO-følsomheden 3200. Du ser meget fremtrædende filmkorn på ansigterne. Originalbilledet er (1), det korrigerede billede er (2).

### Forhåndsvisning af restaurering med Reducér ensformig støj

Nedenfor ser du yderligere et eksempel på restaurering af et fotografi med restaureringstypen Reducér mønster udført på et gammelt farvefotografi indlæst med en flad digital skanner. Du kan se de meget mærkbare artefakter som forårsages af skannerens lys på det det fotografiske plastikpapir. Originalbilledet er (1), det korrigerede billede er (2).

### Forhåndsvisning af restaurering med reducér mønster