# Müra tasandus

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

DigiKami müra tasandamise pluginaga saab vähendada pildi müra. Selleks kasutatakse Gimpi müratasanduse (Despeckle) algoritmi, mille autoriõigus kuulub Michael Sweetile.

KDE
Digikam

# Sissejuhatus

See plugin võimaldab kasutada pildifiltreid, millega eemaldada pildilt plekid või muud elemendid, mille on põhjustanud näiteks tolm või läätsele sattunud juuksekarv. Selle abil saab eemaldada ka väiksemaid defekte, näiteks kriimustusi skaneeritud piltidel või niinimetatud muaree-efekti raamatutest või ajakirjadest skaneeritud piltidel. Kasutada saab järgmisi filtreid:

- Mitterekursiivne mediaan.

- Rekursiivne mediaan.

- Mitterekursiivne adaptiivne mediaan.

- Rekursiivne adaptiivne mediaan.

## Plugina kasutamine

### Müra tasanduse dialoog

Siinne pilt näitab tüüpilist õhtuhämaruses tehtud fotot. Sellel on näha suure ISO-väärtusega tekkinud sensorimüra, mida saab plugina abil vähendada.

Muudetava suurusega pildipaneel, kus paikneb originaali eelvaatlus, aitab pilti liigutada. Punast ristkülikut nihutades saab valida vajaliku piirkonna, mis võimaldab paika panna optimaalsed filtriseadistused. Eelvaatluse aknas näeb filtri väljundit. Seda saab muuta neljal erineval moel originaali all asuvate ikoonidega. Antud pildil on valitud teine viis, kus võrdluseks näidatakse sama osa.

Raadius tähistab filtri kasutatava akna suurust vahemikus 1 (3x3) kuni 20 (41x41). Suurem väärtus suurendab aega, mida läheb vaja pildi iga piksli filtreerimiseks, ning võib põhjustada hägu. See aken liigub üle pildi ning selle alla jääv värv ühtlustatakse, mis kõrvaldab ebatäpsused.

Musta tase ja Valge tase: nendega saab määrata adaptiivse filtri tasemed filtri raadiuse kohendamisel. Musta tase eemaldab määratud väärtusest tumedamad pikslid, Valge tase aga määratud väärtusest heledamad pikslid. Nende filtrite kasutamine mõjutab ennekõike ainult heledate ja tumedate toonide väärtusi.

Nupuga Adaptiivne saab valida adaptiivse mediaani filtri. Selle korral varieerub akna suurus sõltuvalt pildi sisust ning mõnigi kord muudab see filtreeritud pildid oluliselt selgemaks. Selle kasutamisel on renderdamise tulemus ühtlasem kui ainult raadiuse kasutamisel.

Nupuga Rekursiivne saab valida rekursiivse mediaani filtri, mille korral korratakse filtri tegevust. Enamasti on selle rakendamisel tulemus ühtlasem, kuid see võib põhjustada samas soovimatut hägu.

## Plugin tegevuses

Siin on näha, kuidas müratasandus võib muuta sinu elu. Originaalpilt on (1) ja korrigeeritud pilt (2). Müra tasandamiseks on rakendatud adaptiivne ja rekursiivne filtreerimine, raadius on 3.

### Müra tasandamise plugin tegevuses